Irene Balaguer Felip

Irene Balaguer i Felip ( Bartzelona, 1948ko otsailaren 23a - 2018ko abenduaren 28a) Haur Hezkuntzako irakasle eta pedagogo katalana  izan zen. Irakasleen irakasle, Eskola Publikoa, Haur Hezkuntza eta haurren eskubideen defentsan egindako lanagatik nabarmendu zen batez ere.

Ibilbide profesionala 

Rosa Sensat irakasle elkarteari eskaini zion bere bizitzaren zate handi bat eta erakundeko lehendakaria izan zen 2006 eta 2015 bitartean. Ireneren ibilbide profesionalean ezinbesteko eragina izan zuen Marta Matak sorturiko Fundaziaren lehen Kontseiluko partaide izan zen  . "Diari de l'Educació" aldizkariko lehen Aholku Batzordean ere parte hartu zuen..

In-fàn-cia aldizkaria 

1981ean In-fàn-ci-a aldizkaria sortu zuen, katalanez argitaratua eta Katalunia, Valentzia eta Balear Uharteetako erredakzio-kontseiluak egina. Aldizkariaren helburua 0 eta 6 urte bitarteko haurren zaintza eta heziketarekin zerikusia duten guztientzat komunikazio, hausnarketa, elkarrizketa eta elkarlanerako foro bizi bat sortzea zen. Zuzendaritza Francesca Majórekin partekatzen zuen.. 1990an, in-fan-ci-a aldizkaria gaztelaniaz ere argitaratzea bultzatu zuen, horretarako Estatuko beste autonomia batzuetako erredakzio-kontseiluak antolatu ziren. 2001an aldizkaria Europa mailan argitaratzea bultzatu zuen, Europako erredakzio kontseilu propioak egina eta hainbat hizkuntzatan argitaratua: ingelesez, kroazieraz, flandestarrez, frantsesez, italieraz, alemanez, portugesez, polonieraz, grezieraz, gaztelaniaz eta katalanez.  2011n Latinoamericana aldizkari digitala bultzatu zuen, ideia nahiz esperientzia pedagogikoak trukatzeko bitarteko gisa erabiltzeko. Erredakzioan Latinoamerikako haherrialdetako maisu-maistrek parte hartzen dute. Portugesez ere argitaratzen da. Proiektu guzti hauen bitartez, elkarren arteko lotura eta kohesioa lortzea zuen helburu. Honela, nazioarteko harreman-sare zabal bat sortu zuen, munduko hainbat errealitate ezagutzeko bidaiak bultzatuz. Haurrak hezi eta zaindu behar zituzten pertsonek beren lana ahalik eta kalitate handienarekin egiteko, oso ondo prestatuta egon behar zutela sinetsita,  udako eta neguko ikastaroak eta tailerrak antolatu zituen, lehen mailako hainbat diziplinatako profesionalekin.

Hezkuntza elkarteetan parte hartzea 

Rosa Sensat elkartea irakasleek, familiek eta herritarrek eskola aldatu eta hezkuntza hobetzeko zuten kezkagatik sortu zen eta 1970-1985 urte bitartean Estatuan sortu zen Pedagogi Berrikuntzarako Mugimenduen Koordinakundeko kide izan zen. Handik aldarrikatu zuen haurtzaindegi kontzeptua baztertu eta Haur Hezkuntza kontzeptu berria ezartzea Estatu osoan. Geroago eta Ikastolen Elkarteak egindako magisteritza plan bereziaren ildotik, Kataluinako  haur-eskoletan lan egiten zuten hezitzaileentzat ere bultzatu zuen magisteritza prestakuntza,  Rosa Sensat Elkartearen eta Bartzelonako Unibertsitate Autonomoaren artean egindako Plan Bereziaren bitartez. Bigarrenez bultzatuko zuen Plan Berezia, oraingoan Vic-eko Unibertsitatearen eskutik, non hezkuntza-zientzietako irakasle ere izan zen.

Bartzelonako Haur Eskolen Udal Patronatuko zuzendaria izan zen 1987-1995 urteetan. Bartzelonako Udal Hezkuntzako (IMEB) Institutuan egon zenean Context Infància bezalako proiektua bultzatu zuen, haurrentzat eta haien familientzat sortutako zerbitzu berriak (Familia guneak) eskaintzeko helburuarekin.  

Marta Mata Fundazioaren sortzaileetako bat izan zen eta bertako presidenteorde kargua izan zuen hil zen arte. Bera zen urtero Marta Mata Jardunaldiak antolatzeaz arduratzen zen. Marta Mata Garriga Fundazioaren ordezkari gisa, Heloïse Fundazioan parte hartzen zuen. Europako ekimen horren helburua Europako Kontseiluak pedagogo berritzaileen lana aintzatestea zen.

Haurren Eskubideak oso ondo ezagutzen zituen, eta 1990eko hamarkadan "Taula per la Infància i l’Adolescència a Catalunya" (TIAC) erakundearen bultzatzaile izan zen, baita Kataluniako Generalitateak 2006an sortutako Haur Hezkuntzako Eskubideen Behatokiko kide ere.  Espainiako estatuaren ordezkaria izan zen Europako Batzordean, eta, beraz, Haurrak Babesteko Europako Sareko kidea 86-96 aldian. Garai horretan, besteak beste, Haur Hezkuntzarako Kalitate Irizpideak dokumentua prestatu zuen.

Argitalpenak 
Irenek egindako ekarpen ugarien artean hauek bereziki aipagarriak dira:

 L´lambit formal: l´educació infantil. Balaguer Felip, Irene; Odena, Pepa.
 La cotidianidad y sus valores. Balaguer Felip, Irene; Altimir, David.  
 Necesidades sociales en educación infantil: perspectivas de la Unión Europea. Balaguer Felip, Irene 
 Educación Infantil y política municipal: Ayuntamiento de Barcelona. Balaguer Felip, Irene.

Erreferentziak

Kanpo estekak 

 Elkarrizketa Francina Marti Maria Vinuesarekin
 Artikuluak Hezkuntzaren Egunkarian
 Bartzelonako 15Mkoen aurrean hezkuntzari buruz

Bartzelonarrak
Kataluniako pedagogoak
Kataluniako irakasleak
Emakume sortzaileak
Emakume ekintzaileak
Hezitzaileak